S-2831/2021

Mál þetta, sem dómtekið var 13. október sl., er höfðað með tveimur ákærum. Fyrri ákæran er útgefin af lögreglustjóranum á höfuðborgarsvæðinu 25. maí 2021, á hendur E-kk-þgf E-kk-þgf, kt. [...], [...], Reykjavík, fyrir eftirtalin brot:

1. Gripdeild með því að hafa miðvikudaginn 4. september 2019, í félagi við [...], í verslun Olís, Sundagörðum 2, Reykjavík, tekið ófrjálsri hendi matvöru og drykki að verðmæti kr. 5.248 og neytt þeirra án þess að greiða fyrir.

Telst brot þetta varða við 245. gr. almennra hegningarlaga nr. 19/1940.

2. Fíkniefnalagabrot með því að hafa föstudaginn 31. júlí 2020 í klefa nr. [...] í Fangelsinu Litla- Hrauni haft í vörslum sínum 3 stykki af Alprazolam Krka, 39 stykki af Alprazolam Mylan og 23 stykki af Stesolid, sem fangaverðir fundu við leit í klefa ákærða.

Telst brot þetta varða við 3. gr., sbr. 5. gr. laga um ávana- og fíkniefni nr. 65/1974 og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

3. Fíkniefnalagabrot með því að hafa laugardaginn 21. nóvember 2020 í Kringlunni [...], Reykjavík, haft í vörslum sínum 51 stykki af LSD, sem lögreglumenn fundu við öryggisleit á ákærða.

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

4. Umferðarlagabrot með því að hafa þriðjudaginn 23. febrúar 2021 ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana-og fíkniefna og slævandi lyfja (í blóði mældist alprazólam 14 ng/ml, amfetamín 35 ng/ml, klónazepam 10 ng/ml, metamfetamín 150 ng/ml og oxýkódon 55 ng/ml) um Skemmuveg í Kópavogi, við hús nr. [...], þar sem lögregla stöðvaði aksturinn.

Telst brot þetta varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., allt sbr. 1. mgr. 95. gr. umferðarlaga nr. 77/2019.

5. Þjófnað með því að hafa þriðjudaginn 23. febrúar 2021 í verslun Iceland, Engihjalla 8, Kópavogi, stolið vörum, samtals að verðmæti kr. 7.387.

Telst þetta varða við 1. mgr. 244. gr. almennra hegningarlaganr. 19/1940.

6. Fíkniefnalagabrot með því að hafa miðvikudaginn 3. mars 2021 við Hólshraun í Hafnarfirði haft í vörslum sínum 0,15 gaf metamfetamín kristala, sem ákærði framvísaði við afskipti lögreglu.

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

7. Fíkniefnalagabrot með því að hafa þriðjudaginn 23. mars 2021 á lögreglustöðinni við Hverfisgötu 113- 115 í Reykjavík haft í vörslum sínum 0,04 gaf metamfetamín kristala, sem lögreglumenn fundu við öryggisleit á ákærða.

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

8. Þjófnað með því að hafa miðvikudaginn 24. mars 2021 í verslun Iceland, Engihjalla 8, Kópavogi, stolið pasta, drykk og snyrtivörum, samtals að verðmæti kr. 4.884.

Telst þetta varða við 1. mgr. 244. gr. almennra hegningarlaga nr. 19/1940.

9. Þjófnað með því að hafa þriðjudaginn 6. apríl 2021 í verslun Hagkaupa, Hagasmára 1, Kópavogi, stolið rakspíra að verðmæti kr. 16.199.

Telst þetta varða við 1. mgr. 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019. Krafist er upptöku á 3 stykkjum af Alprazolam Krka, 39 stykkjum af Alprazolam Mylan og 23 stykkjum af Stesolid, 51 stykkjum af LSD, 0,19 gaf metamfetamín kristölum, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.

Seinni ákæran er gefin út af lögreglustjóranum á höfuðborgarsvæðinu 2 8. september 2021, á hendur ákærða fyrir eftirtalin brot:

1. Fíkniefnalagabrot með því að hafa mánudaginn 22. mars 2021 við [...] í Reykjavík haft í vörslum sínum 0,15 gaf metamfetamín kristölum, sem lögreglumenn fundu við öryggisleit á ákærða.

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

2. Fíkniefnalagabrot með því að hafa laugardaginn 10. apríl 2021 á lögreglustöðinni við Hverfisgötu 113- 115 í Reykjavík haft í vörslum sínum 0,25 gaf metamfetamín kristölum, sem lögreglumenn fundu við öryggisleit á ákærða.

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

3. Þjófnað með því að hafa mánudaginn 19. apríl 2021 brotist inn á Hótel Öldu, Laugavegi 66 í Reykjavík, farið þaðan á hárgreiðslustofuna Barber og veitingastaðinn Brass og stolið þaðan þremur rakvélum, tveimur skærum og 27.000 krónum.

Telst brot þetta varða við 244. gr. almennra hegningarlaga nr. 19/1940.

4. Umferðarlagabrot með því að hafa mánudaginn 26. apríl 2021 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist alprazólam 46 ng/ml, amfetamín 715 ng/ml, klónazepam 17 ng/ml, kókaín 52 ng/ml og metamfetamín 760 ng/ml) um Smiðjuveg í Kópavogi, við hús nr. [...], þar sem lögregla stöðvaði aksturinn.

Telst brot þetta varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., allt sbr. 1. mgr. 95. gr. umferðarlaga nr. 77/2019.

5. Fyrir fjársvik með því að hafa á tímabilinu frá laugardeginum 1. maí 2021 til sunnudagsins 2. maí 2021 svikið út vörur, veitingar, reiðufé og þjónustu hjá eftirfarandi fyrirtækjum samtals að fjárhæð kr. 338.312 með því að framvísa þar í blekkingarskyni og án heimildar snertilausri greiðslu í gegnum farsíma í eigu [...], kt. [...], og látið þannig skuldfæra andvirði varanna, veitinganna, reiðufjárins og þjónustunnar af bankareikningi [...]:

Fyrirtæki Fjárhæð

Snóker og Poolstofan, Lágmúla 5, Reykjavík kr. 40.000

Snóker og Poolstofan, Lágmúla 5, Reykjavík kr. 1.000

Snóker og Poolstofan, Lágmúla 5, Reykjavík kr. 2.000

Snóker og Poolstofan, Lágmúla 5, Reykjavík kr. 50.000

Polo Vape Shop, Bústaðavegi 130, Reykjavík kr. 3.290

Hreyfill, Fellsmúla 26, Reykjavík kr. 6.000

Hreyfill, Fellsmúla 26, Reykjavík kr. 8.510

Hreyfill, Fellsmúla 26, Reykjavík kr. 7.150

Krambúðin, Skólavörðustíg 12, Reykjavík kr. 768

Krambúðin, Skólavörðustíg 12, Reykjavík kr. 369

Drekinn Vape shop, Njálsgötu 23, Reykjavík kr. 26.000 Drekinn Vape shop, Njálsgötu 23, Reykjavík kr. 2.40066 Norður, Laugavegi 17- 19, Reykjavík kr. 165.225

Lebowski bar, Laugavegi 20 a, Reykjavík kr. 12.500

Lebowski bar, Laugavegi 20 a, Reykjavík kr. 9.300

Monako, Laugavegi 78, Reykjavík kr. 3.800

Samtals kr. 338.312

Telst brot þetta varða við 1. mgr. 248. gr. almennra hegningarlaga nr. 19/1940. 6. Gripdeild með því að hafa sunnudaginn 2. maí 2021 við Grettisgötu [...] í Reykjavík í félagi við óþekktan mann tekið ófrjálsri hendi hlaupahjól að verðmæti kr. 119.995 og farið með það á brott.

Telst brot þetta varða við 245. gr. almennra hegningarlaga nr. 19/1940.

7. Þjófnað með því að hafa á tímabilinu frá laugardeginum 15. maí 2021 til mánudagsins 17. maí 2021 brotist inn á Center Hotels, Laugavegi 95- 99, Reykjavík, og stolið þaðan kr. 105.000, þremur peningakössum, plötuspilara, plötum, hátalara, tölvu, tölvuskjá, tveimur öryggishólfum, tveimur heyrnatólum, mynda prentara, 30 lyklum, borvél, rafmagns höggborvél, handklæði, sængum, Ipad mini, koddum, þremur skjáum, tveimur upplýsingaskjáum, borðtölvu, tveimur tölvum fyrir upplýsingaskjái, þremur símum, að óþekktu verðmæti.

Telst brot þetta varða við 244. gr. almennra hegningarlaga nr. 19/1940.

8. Þjófnað með því að hafa miðvikudaginn 26. maí 2021 í verslun Bónuss, Laugavegi 59, Reykjavík, stolið snakkpoka að verðmæti kr. 275.

Telst brot þetta varða við 244. gr. almennra hegningarlaga nr. 19/1940.

9. Þjófnað með því að hafa sunnudaginn 30. maí 2021 í félagi við [...]brotist inn á herbergi nr. [...] í Hótel Öldu, Laugavegi 66- 68, Reykjavík, og stolið þaðan tveimur bakpokum, heyrnatólum, tveimur kveikju lásalyklum, fartölvu, þremur hringum, fatnaði, þremur pörum af skóm, tveimur pörum af eyrnalokkum, tveimur andlitsgrímum, snyrtidóti, tveimur snyrtiveskjum, afritum af vegabréfum, lyfjum, tveimur hleðslutækjum, myndavéla stöng, samtals að áætluðu verðmæti kr. 1.295.033.

Telst brot þetta varða við 244. gr. almennra hegningarlaga nr. 19/1940.

10. Tilraun til þjófnaðar með því að hafa fimmtudaginn 17. júní 2021 farið í heimildarleysi inn í brunahólf að [...] í Reykjavík og í auðgunarskyni týnt til muni að óþekktu verðmæti, en ákærði fór af vettvangi er húsráðendur urðu hans varir.

Telst brot þetta varða við 244. gr., sbr. 20. gr. almennra hegningarlaga nr. 19/1940.

11. Þjófnað og eignaspjöll með því að hafa fimmtudaginn 17. júní 2021 í heimildarleysi farið inn á hótelherbergi nr. [...] á Reykjavík Residence, Hverfisgötu 78, Reykjavík, og stolið þaðan sjónvarpi, loftsíu, tveimur lökum, kaffivél, kaffi hylkja standi, tveimur rúmteppum, brauðrist, hnífapörum, eldvarnarteppi, playstation tölvu, tveimur náttsloppum og að hafa skemmt ruslatunnu, spegil, sófaborð, rúmgafl, rofa á baðherbergi og skrautmuni, allt samtals að fjárhæð kr. 475.596.

Telst brot þetta varða við 244. gr. og 1. mgr. 257. gr. almennra hegningarlaga nr. 19/1940.

12. Þjófnað og tilraun til þjófnaðar með því að hafa laugardaginn 19. júní 2021 í heimildarleysi farið inn íbúð [...] á Reykjavík Residence, Hverfisgötu 78, Reykjavík, og stolið þaðan tveimur sjónvörpum, rúmteppi, skemli, ofnskúffu, hraðsuðukatli, eldhúsáhöldum, kaffivél, kaffihylkjastand og spegli og að hafa í auðgunarskyni týnt til þrjá rúmgafla, þrjú blöndunartæki, tvo baðherbergisspegla, ruslatunnu, skrautmuni og helluborð, sem ákærði skildi eftir í íbúðinni, allt samtals að verðmæti kr. 902.158.

Telst brot þetta varða við 244. gr. og 244. gr., sbr. 20. gr. almennra hegningarlaga nr. 19/1940.

13. Eignaspjöll með því að hafa laugardaginn 19. júní 2021 við Hverfisgötu[...]í Reykjavík sparkað í og rispað bifreiðina [...] með þeim afleiðingum að bifreiðin skemmdist.

Telst brot þetta varða við 1. mgr. 257. gr. almennra hegningarlaga nr. 19/1940.

14. Eignaspjöll með því að hafa föstudaginn 25. júní 2021 reynt að spenna upp hurð við Hverfisgötu [...] í Reykjavík með þeim afleiðingum að skemmdir urðu á hurðinni og hurðakarminum.

Telst brot þetta varða við 1. mgr. 257. gr. almennra hegningarlaga nr. 19/1940. 15. Þjófnað með því að hafa föstudaginn 25. júní 2021 farið í heimildarleysi inn á herbergi nr. [...]á Skugga Hótel, Hverfisgötu 103, Reykjavík, og stolið þaðan farsíma, persónuskilríkjum og greiðslukortum, að óþekktu verðmæti.

Telst brot þetta varða við 244. gr. almennra hegningarlaga nr. 19/1940.

16. Þjófnað með því aðhafa föstudaginn 2. júlí 2021 í verslun Icewear, Laugavegi 91, Reykjavík, stolið fatnaði að verðmæti kr. 279.420.

Telst brot þetta varða við 244. gr. almennra hegningarlaga nr. 19/1940.

17. Þjófnað og fíkniefnalagabrot með því að hafa laugardaginn 3. júlí 2021 farið í heimildarleysi inn á lager á Grand Hótel, Sigrúni 28, Reykjavík, og stolið þaðan tösku, slopp, handklæðum, inniskóm, tölvu og aðgangskortum, að óþekktu verðmæti og að hafa haft í vörslum sínum 1,63 gaf amfetamíni, sem lögreglumenn fundu við öryggisleit á lögreglustöðinni við Hverfisgötu 113 í Reykjavík.

Telst brot þetta varða við 244. gr. almennra hegningarlaga nr. 19/1940 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

18. Eignaspjöll með því að hafa laugardaginn 3. júlí 2021 í bílakjallara við Grand Hótel, Sigrúni 28, Reykjavík, valdið skemmdum á bifreiðinni [...].

Telst brot þetta varða við 1. mgr. 257. gr. almennra hegningarlaga nr. 19/1940.

19. Þjófnað með því að hafa laugardaginn 17. júlí 2021 í verslun 66°N, Laugavegi 17, Reykjavík, stolið vesti að fjárhæð kr. 45.000.

Telst brot þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019. Krafist er upptöku á 0,40 gaf metamfetamín kristölum og 1,63 gaf amfetamíni, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.

Í málinu gerir [...]þær kröfur að E-kk-nf E-kk-nf greiði honum 120.000 krónur auk vaxta, samkvæmt 1. mgr. 8. gr. laga um vexti og verðtryggingu nr. 38/2001 frá 2. maí þar til mánuður er liðinn frá birtingu kröfunnar en síðan dráttarvexti samkvæmt 1. mgr. 6. gr., sbr. 9. gr. sömu laga frá þeim degi til greiðsludags.

Í málinu gerir B-kk-nf Þ-kk-nf K-kk-nf, lögmaður, fyrir hönd [...] ehf., kt. [...], [...], 105 Reykjavík, þær kröfur að E-kk-nf E-kk-nf, kt. [...], greiði [...] ehf., kt. [...] kr. 1.405.754, auk vaxta samkvæmt 1. mgr. 8. gr. laga um vexti og verðtryggingu nr. 38/2001, frá 10.06.21 þar til mánuður er liðinn frá birtingu kröfunnar, en síðar dráttarvexti samkvæmt 1. mgr. 6. gr., sbr. 9. gr. sömu laga, frá þeim degi til greiðsludags.

Málin voru sameinuð.

Við fyrirtöku málsins 13. október sl. áréttaði lögmaður bótakrefjanda [...] að vaxtakrafa hans miði við 2. maí 2021 auk þess sem hann gerði kröfu um málskostnað. Í sömu fyrirtöku upplýsti sækjandi dóminn að ákæruvaldið falli frá ákæruliðum samkvæmt ákæru útgefinni 28. september 2021, n. t. t. ákæruliðum 11. og 18. og ákærulið 12 að hluta þannig að einungis sé ákært fyrir þjófnað á tveimur sjónvörpum.

Ákærði játar sök samkvæmt ákæru útgefinni 25. maí 2021 og samkvæmt ákæru útgefinni 28. september 2021 svo breyttri. Þá samþykkir ákærði bótakröfu [...], en hafnar málskostnaðarkröfu hans sem of seint fram kominni. Aftur á móti hafnar ákærði bótakröfu [...] ehf. en samþykkir bótaskyldu vegna þjófnaðar á tveimur sjónvörpum samkvæmt ákærulið 12. í ákæru útgefinni 28. september 2021.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Verjandi ákærða krefst vægustu refsingar sem lög leyfa og hæfilegrar þóknunar sér til handa.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 19. maí 2021, á ákærði að baki langan sakarferil sem nær aftur til ársins 2012. Frá árinu 2012 hefur ákærða fimm sinnum verið gerð refsing með dómi, sjö sinnum verið gert að greiða sekt með sjö lögreglustjórasátt og einu sinni gert að greiða sekt með viðurlagaákvörðun fyrir umferðarlagabrot, brot gegn almennum hegningarlögum og lögum um ávana- og fíkniefni. Síðast var ákærða gert að sæta fangelsi með dómi 1. apríl 2020 fyrir m. a. gripdeild, þjófnað og vörslur fíkniefna.

Samkvæmt fyrirliggjandi sakavottorði verður í máli þessu miðað við að ákærða sé nú í sjötta sinn gerð refsing fyrir akstur sviptur ökurétti og í fyrsta sinn fyrir akstur undir áhrifum ávana- og fíkniefna, þar sem ítrekunaráhrif eldri brota eru fallin niður, sbr. 3. mgr. 71. gr. almennra hegningarlaga nr. 19/1940.

Brot ákærða samkvæmt 1. tölul. í ákæru útgefinni 25. maí 2021 er hegningarauki við framangreindan dóm frá 1. apríl 2020 og verður ákærða því dæmdur hegningarauki vegna brotsins, sbr. 78. gr. almennra hegningarlaga nr. 19/1940. Önnur brot ákærða eru ítrekun við fyrri brot og verður því litið til 255. gr. almennra hegningarlaga nr. 19/1940, við ákvörðun refsingar, sbr. 71. gr. sömu laga.

Ákærði er nú sakfelldur fyrir fjölmörg brot og verður refsing hans því ákvörðuð með hliðsjón af 77. gr. almennra hegningarlaga nr. 19/1940. Við ákvörðun refsingar er litið til skýlausrar játningar ákærða fyrir dómi og þess er fram kom í máli verjanda ákærða að aðstæður hans séu nú gerbreyttar, ákærði hafi nú tekið sig á og sé hættur neyslu áfengis og vímuefna. Verður framangreint metið ákærða til refsimildunar, sbr. 5. og 8. tölul. 1. mgr. 70. gr. almennra hegningarlaga nr. 19/1940. Á hinn bóginn er litið til þess líkt og að framan greinir að ákærði er nú sakfelldur fyrir fjölmörg brot, þar á meðal ítrekuð þjófnaðarbrot og önnur hegningarlagabrot þar sem fangelsisrefsing liggur við. Þá bera brot þau sem ákærði er nú sakfelldur fyrir samkvæmt 1. tölul. í ákæru útgefinni 25. maí 2021 og 6. og 9. tölul. í ákæru útgefinni 28. september 2021 það með sér að um samverknað hafi verið að ræða. Verður það metið ákærða til refsiþyngingar.

Með hliðsjón af framangreindum atriðum, sakarefni málsins, ákvæði 77. og 78. gr. almennra hegningarlaga nr. 19/1940 og að því virtu að ákærði hefur gengist greiðlega við brotum sínum þykir refsing ákærða hæfilega ákveðin fangelsi í 2 1 mánuði. Með vísan til eðli málsins og sakarferils ákærða þykja ekki vera efni til að skilorðsbinda refsinguna. Til frádráttar refsingunni komi gæsluvarðhald sem ákærði hefur sætt vegna málsins, með fullri dagatölu, sbr. 76. gr. almennra hegningarlaga nr. 19/1940, eins og nánar greinir í dómsorði.

Með vísan til lagaákvæða í ákæru er ævilöng ökuréttarsvipting ákærða áréttuð frá birtingu dóms þessa að telja.

Með vísan til lagaákvæða í ákæru er fallist á upptökukröfur eins og greinir í dómsorði.

Líkt og að framan greinir liggur fyrir bótakrafa í málinu vegna ákæruliðar nr. 6 í ákæru útgefinni 28. september 2021 þar sem þess er krafist að ákærði greiði [...]1 20.000 krónur auk vaxta og dráttarvaxta samkvæmt lögum nr. 38/2001. Í málinu liggur fyrir kvittun vegna kaupa bótakrefjanda á umræddu hlaupahjóli þar sem kaupverð er tilgreint að fjárhæð 119.995 krónur og verður því miðað við þá fjárhæð. Þykir bótakrafan nægilega rökstudd og verður tekin til greina ásamt vöxtum eins og nánar greinir í dómsorði. Bótakrafan var kynnt fyrir ákærða við fyrirtöku málsins 13. október 2021 og reiknast dráttarvextir frá því mánuður er liðinn frá því tímamarki. Þar sem bótakrefjandi gerði ekki kröfu um málskostnað fyrr en við fyrirtöku málsins 13. október sl. og í ljósi þess að ákærði hafnar málskostnaðarkröfu hans verður bótakrefjanda ekki dæmdur málskostnaður úr hendi ákærða.

Þá liggur fyrir bótakrafa í málinu vegna ákæruliða nr. 11 og 12 í ákæru útgefinni 28. september 2021 þar sem þess er krafist að ákærði greiði [...]ehf. 1.405.754 krónur auk vaxta og dráttarvaxta samkvæmt lögum nr. 38/2001. Að mati aðstoðarmanns dómara uppfyllir krafan ekki skilyrði c-liðar 2. mgr. 173. gr. laga nr. 88/2008, um meðferð sakamála, en þar segir að dómkrafa kröfuhafa skuli úr garði gerð á sama hátt og í stefnu í einkamáli. Í málinu liggja ekki fyrir nein gögn sem geta varpað ljósi á meint tjón og umfang þess. Engar skýringar liggja fyrir af hálfu bótakrefjanda sem ekki sótti þing við þingfestingu málsins heldur ákæruvald fyrir hans hönd. Með vísan til framangreindra atriða er ekki unnt að taka kröfuna til greina og er kröfunni því vísað frá dómi.

Ákærði greiði málsvarnarþóknun skipaðs verjanda síns, S-kk-ef F-kk-ef S-kk-ef lögmanns, 1.342.920 krónur, að meðtöldum virðisaukaskatti, og 435.402 krónur í annan sakarkostnað.

Af hálfu ákæruvaldsins flutti málið Á-kk-nf B-kk-nf S-kk-nf aðstoðarsaksóknari fyrir E-kvk-þf H-kvk-þf aðstoðarsaksóknara.

S-kk-nf G-kk-nf, aðstoðarmaður dómara, kveður upp dóminn.

D Ó M S O R Ð:

Ákærði, E-kk-nf E-kk-nf, sæti fangelsi í 2 1 mánuði. Gæsluvarðhald sem ákærði hefur sætt óslitið frá 22. júlí 2021 skal dragast frá refsingunni.

Á réttuð er ævilöng ökuréttarsvipting ákærða.

Upptæk eru gerð til ríkissjóðs 3 stykki af Alprazolam Krka, 39 stykki af Alprazolam Mylan, 23 stykki af Stesolid, 51 stykki af LSD, 0,5 9 grömm af metamfetamín kristölum og 1,63 grömm af amfetamíni, sem lögregla lagði hald á undir rannsókn málsins.

Ákærði greiði [...] 1 19.995 krónur ásamt vöxtum samkvæmt 1. mgr. 8. gr. laga nr. 38/2001 frá 2. maí 2021 til 13. nóvember 2021 en með dráttarvöxtum samkvæmt 1. mgr. 6. gr., sbr. 9. gr. sömu laga frá þeim degi til greiðsludags.

Einkaréttarkröfu [...]l ehf. er vísað frá.

Ákærði greiði málsvarnarþóknun skipaðs verjanda síns, S-kk-ef F-kk-ef S-kk-ef lögmanns, 1.342.920 krónur og 435.402 krónur í annan sakarkostnað.

S-kk-nf G-kk-nf